b'\n_START_ARTICLE_\nTrochanteriidae\n_START_SECTION_\nUtseende\n_START_PARAGRAPH_\nMiddelsstore (7-18 mm), langbeinte, sv\xc3\xa6rt flate, m\xc3\xb8rke edderkopper. Edderkoppen kan se ut som den har blitt overkj\xc3\xb8rt, siden kroppen er sv\xc3\xa6rt flat og bred. De har \xc3\xa5tte sm\xc3\xa5 \xc3\xb8yne som danner to tverr-rader. Chelicerene er noks\xc3\xa5 store og rettet framover og utover. Bakkroppen er avlang, som resten av dyret ganske flat. Et s\xc3\xa6rtrekk er at hofteringen (trochanter) p\xc3\xa5 det bakerste beinparet er forlenget.\n_START_SECTION_\nLevevis\n_START_PARAGRAPH_\nDisse edderkoppene gjemmer seg gjerne under l\xc3\xb8s bark eller steiner om dagen. Hunnen lager 3-4 sirkelrunde eggsekker av silke, hver noe st\xc3\xb8rre enn hennes egen kropp. Hun legger 50-80 egg i hver av disse.\n_START_SECTION_\nUtbredelse\n_START_PARAGRAPH_\nDe fleste artene lever i Australia, men familien er ogs\xc3\xa5 registrert i S\xc3\xb8r-Amerika, Kanari\xc3\xb8yene, Afrika, Madagaskar, India, Korea, Japan og Ny-Guinea.'